
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2021 M. VASARIO 22 D. ĮSAKYMO NR. 3D-118  „DĖL 2021–2022 M. SUSIETOSIOS PARAMOS UŽ MĖSINIUS GALVIJUS, MĖSINES AVIS, PIENINIŲ VEISLIŲ BULIUS, PIENINES OŽKAS
ADMINISTRAVIMO, KONTROLĖS BEI MOKĖJIMO TAISYKLIŲ 
PATVIRTINIMO“ PAKEITIMO

2021 m. gruodžio 21 d. Nr. 3D-837
Vilnius

P a k e i č i u  2021–2022 m. susietosios paramos už mėsinius galvijus, mėsines avis, pieninių veislių bulius ir pienines ožkas administravimo, kontrolės bei mokėjimo taisykles, patvirtintas Lietuvos Respublikos žemės ūkio ministro 2021 m. vasario 22 d. įsakymu Nr. 3D-118 „Dėl 2021–2022 m. susietosios paramos už mėsinius galvijus, mėsines avis, pieninių veislių bulius ir pienines ožkas administravimo, kontrolės bei mokėjimo taisyklių patvirtinimo“:
.	Pakeičiu 6.3 papunktį ir jį išdėstau taip:
„. laikantiems pieninių x mėsinių veislių mišrūnes karves (veislės kodai: 81 ir 82), jeigu šios karvės buvo sėklintos arba kergtos, atsivedė veršelius einamaisiais metais ir šių karvių atvesti veršeliai buvo išlaikyti 5 mėn. (150 kalendorinių dienų) prie šios karvės laikytojo valdoje einamaisiais metais. Jei pieninių x mėsinių veislių mišrūnė karvė veršiavosi einamaisiais metais po liepos 31 d., tuomet valdos valdytojas galėtų pretenduoti gauti išmoką už šią karvę mišrūnę, jeigu einamųjų metų veršelio ir praėjusių metų veršelio bendrai sudėtas išbuvimo valdoje laikotarpis būtų 5 mėn. (150 kalendorinių dienų). Šis reikalavimas netaikomas pieninių x mėsinių veislių mišrūnių pirmaveršėms karvėms, pieninių x mėsinių veislių mišrūnių karvėms aborto atveju, atvedus negyvus veršelius, mišrūnėms karvėms ar jų veršeliams nugaišus;“.
.	Papildau 13.3 papunkčiu:
„. valdos valdytojui už mėsinį galviją ir (ar) mėsinę avį, ir (ar) pieninės veislės bulių, ir (ar) pieninę ožką, jeigu valdos valdytojas ar jo partneris, ar jo šeimos narys duomenis apie ūkinio gyvūno perkėlimą ir (ar) kaitą ūkinio gyvūno išlaikymo laikotarpiu registravo ŪGR  pavėluotai ar užpildytą GŽ-2 (ar GŽ-2a) formą pateikė paslaugos teikėjui ar VMVT pavėluotai (po 7 kalendorinių dienų), taikomos sankcijos pagal šių taisyklių IV skyriaus nuostatas;“.
. Pakeičiu 14.5 papunktį ir jį išdėstau taip:
„. gavęs iš ŽŪM atskiru žemės ūkio ministro įsakymu patvirtintus tikslius išmokų dydžius už mėsinius galvijus, mėsines avis, pieninių veislių bulius ir pienines ožkas, apskaičiuoja preliminarias išmokų sumas valdų valdytojams, atitinkantiems šių taisyklių keliamus reikalavimus, už savo ir (ar) partnerių, ir (ar) šeimos narių vardu laikomus mėsinius galvijus ir (ar) pieninių veislių bulius, ir (ar) mėsines avis, ir (ar) pienines ožkas, ir per 5 d. d. nuo minėto įsakymo įsigaliojimo dienos pateikia Agentūrai:
. duomenų apie valdos valdytojų ir (ar) partnerių, ir (ar) šeimos narių mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas, atitikusius taisyklėse nustatytus reikalavimus susietosios paramos išmokoms gauti, suvestinę, užpildytą pagal šių taisyklių 2 priede nustatytą formą;
. duomenų apie valdos valdytojų ir (ar) partnerių, ir (ar) šeimos narių pavėluotai ŪGR registruotą mėsinių galvijų ir (ar) mėsinių avių, ir (ar) pieninių veislių bulių, ir (ar) pieninių ožkų perkėlimą ir (ar) kaitą ūkinio gyvūno išlaikymo laikotarpiu suvestinę, užpildytą pagal šių taisyklių 3 priede nustatytą formą;“.
. Pakeičiu 2 priedą ir jį išdėstau nauja redakcija (pridedama).
. Papildau 3 priedu (pridedama).

